ডেস্ক: অবসর নেওয়ার পরও বেশকিছু আমলাকে অফিসার অন স্পেশাল ডিউটি কিংবা উপদেষ্টা হিসেবে রেখে দিয়েছে রাজ্য সরকার৷ তাঁদের বহাল রাখার একটাই কারণ তাঁদের বহু বছরের অভিজ্ঞতাকে কাজে লাগানো৷ এঁদের মধ্যে অন্যতম নাম হল রাজ্য পুলিশের প্রাক্তন ডিরেক্টর জেনারেল সুরজিত কর পুরকায়স্থ৷ তবে এঁনাদের অভিজ্ঞতার 'কদর' দিতে রাজি নয় জাতীয় নির্বাচন কমিশন৷ তাদের স্পষ্ট বক্তব্য, আসন্ন লোকসভা নির্বাচনে ব্যবহার করা যাবে না এই ধরনের অফিসারদের৷ নির্বাচন কমিশনের তরফে জানান হয়েছে, মুখ্য নির্বাচন আধিকারিকের দফতর ছাড়া রাজ্য সরকারের অন্য দফতরগুলির ক্ষেত্রে যাঁদের চাকরিতে অবসরের পরও অব্যাহতি দেওয়া হয়নি তাঁরা নির্বাচন সংক্রান্ত কোনও কাজে অংশগ্রহণ করতে পারবেন না।
অবসরপ্রাপ্ত পুলিশ কর্তাদের নির্বাচনী দায়িত্ব নয়, নির্দেশ নির্বাচন কমিশনের